قویون اتینین یومشاق حیصّه‌سی باش سوغانلا بیرلیکده ات چکن ماشین دان کئچیریلیر. قییمه یه دویو ، گؤیه رتی (کئشنیش ، شویود و نعناع) ، دوز ،.. ایستی اوت و بعضی حاللاردا ایسلادیلمیش نخود لپه سی قاتیلیر. تزه اوزوم یارپاقلاری قاینار سودا پؤرتولور ، دوزا قویولموش یارپاقلار ایسه یاریم حاضیر وضعیته گلینجیه دک سودا بیشیریلیر. قییمه یاخشی قاریشدیریلیر. هر یارپاغا اورتا حسابلا 25 گرم. قیمه بوکولوب قازاغا ییغیلیر، اوزه رینه سو تؤکوب حاضیر اولانا (بیر ساعات) بیشیریلیر. ستولا وئریلدیکده آیریجا قابدا قاتیق قویولور.